KISKŐRÖS VÁROS POLGÁRMESTERE
ELŐTERJESZTÉS

(a Képviselő-testület 2023. augusztus 8 -i rendkívüli ülésére)

TÁRGY: 
Ingó vagyon átminősítése
Kiskőrösi Polgármesteri Hivatal (tov.: Hivatal) tulajdonát képezi a Toyota Avensis Sedan típusú (rendszám: KUY-900, motorszám: 1ZZU921790, alvázszám: SB1BR56L10E199631) gépjármű. Üzembe helyezés kelte: 2007.08.09. A személyszállító gépkocsi a feladatellátáshoz nem szükséges, mert a feladat más járművekkel kerül ellátásra.
Ezen vagyontárgy a Hivatal korlátozottan forgalomképes törzsvagyonát képezi. Értékesítés csak üzleti vagyonból lehetséges.

A nemzeti vagyonról szóló 2011. évi CXCVI. törvény (a továbbiakban: Nvtv.) 5. § (6) bekezdése értelmében a korlátozottan forgalomképes minősítés jelen esetben addig áll fenn, ameddig az adott vagyontárgy közvetlenül önkormányzati feladat és hatáskör ellátását, vagy közhatalom gyakorlását szolgálja.

Az önkormányzati vagyonról, a vagyon hasznosításáról szóló 26/2012. (XII.19.) önk. rendelet (a továbbiakban: vagyonrendelet)– különös tekintettel az Nvtv. rendelkezéseire – 10. § (1) bekezdése alapján a vagyon minősítése, átminősítése a Képviselő-testület hatáskörébe tartozik. A (2) bekezdés szerint a törzsvagyon körébe tartozó vagyonelem üzleti vagyonná történő átminősítésének feltétele, hogy a továbbiakban közvetlenül kötelező önkormányzati feladatkör, hatáskör ellátását nem szolgálja, és a feladatkör ellátása az átminősítéssel érintett vagyon nélkül más módon is megoldható.

Fentiekre tekintettel javaslom, hogy a Képviselő-testület a határozat-tervezetben foglaltak szerint döntsön. 

Kiskőrös, 2023. augusztus 04.

Domonyi László s.k.,

polgármester

HATÁROZAT-TERVEZET

A Képviselő-testület egyetért Kiskőrösi Polgármesteri Hivatal kizárólagos tulajdonában álló a Toyota Avensis Sedan típusú (rendszám: KUY-900, motorszám: 1ZZU921790, alvázszám: SB1BR56L10E199631) gépjármű korlátozottan forgalomképes törzsvagyoni körből forgalomképes üzleti vagyonná történő átminősítésével.

Felelős:
polgármester
Határidő:
2023. augusztus 31.
